hotchpotch/miracl-hf-unified huggingface dataset:
Ime Bishop Umoh
Ime Bishop, tí wọ́n tún pè níOkon Lagos tàbí Udo Yes, jẹ́ òṣèré orí-ìtàgé , aláwàdà ọmọ orílẹ̀-èdè Nàìjíríà Nigeria.
Ime jẹ́ ọmọ bíbí agbègbè Nsit Ibom àti ẹ̀yà Ìbíòbíó láti Ìpínlẹ̀ Akwa Ibom. Ó lọ sí ilé-ẹ̀kọ́ Yunifásitì Uyo níbi tí ó ti kẹ́kọ̀ọ́ gboyè nínú ẹ̀kọ́ philosophy.  Ó ti bẹ̀rẹ̀ síṣe eré orí-ìtàgé láti ìgbà tí ó yo wà ní ọmọdé, lẹ́yìn tí ó ti dara pọ̀ mọ́ Nollywood ó ti kópa nínú eré tí ó ti tó ọgọ́rùn ún. Eré tí ó gbe ìràwọ rẹ̀ jáde ni "Uyai", eré tí ọ̀gbẹ́ni Emem Isong gbé jáde ní ọdún 2008.
Wọ́n yan Ime sí ipò olùdámọ̀ràn pàtàkì sí Gómìnà Ìpínlẹ̀ Akwa Ibom, ìyẹn Udom Gabriel Emmanuel lórí ìlanilọ́yẹ̀ fún ará ìlú.
Ime kópa nínú fọ́nrán fídíò kan tí wọ́n oè ní "Pregnant Man" lẹ́yìn tí ìsémọ́lé ajàkálẹ̀ àrùn COVID-9 rọlẹ̀ díẹ̀.
Lilian Esoro
Lilian Esoro tí wọ́n bí ní ọjọ́ Kẹwàá oṣù Kẹta ọdún 1982. jẹ́ òṣèré orí-ìtàgé àti sinimá ọmọ orílẹ̀-èdè Nàìjíríà. Wọ́n yàn án fún ipò òṣèrébìnrin aláwàdà tó peregedé jùlọ nínú amì-ẹ̀yẹ ti 2013 Africa Magic Viewers Choice Awards.
Esoro kẹ́kọ́ jáde nípa ìmọ̀ Ìṣèlú ní Yunifásitì ti Àbújá.
Lilian bẹ̀rẹ̀ iṣẹ́ eré ṣiṣẹ́ ní ọdún 2005, nígbà tí ọ̀rẹ́ rẹ̀ Bovi fun ní ayè láti kópa nínú eré àtìgbàdégbà ọlọ́sọ̀ọ̀sẹ̀ tí wọ́n pe àkọ́lé rẹ̀ ní "Clicn Matters", tí ó sì kópa bí Nọ́ọ̀sì Abigail nínú eré náà.. Esoro wà lára àtòjọ àwọn òṣèré tunrun tó peregedé jùlọ ní Nollywood gẹ́gẹ́ bí Ìwé-ìròyìn "Vanguard" ṣe ṣe àtòjọ wọn. Ìpínlẹ̀ Èkó ni Esoro dàgbà sí, Ó kọ́ nípa Integrated Science ní ilé-ẹ̀kọ́ Bida Polytechnic.
Ó ṣe ìgbéyàwó pẹ̀lú Ubi Franklin, ọ́ Esoro ti bí àwọn ọmọ tẹ́lẹ̀ kí tó ṣe ìgbéyàwó ní ọdún 2015.
Rachel Bakam
Rachel Bakam jẹ́ òṣèré ará orílẹ̀-èdè Nàìjíríà, ònkọ̀wé, olóòtú ètò ori tẹlifíṣọ̀nù, àti alátakò gbígbé ènìyàn fi ṣiṣẹ́. Òun ni alákòso àti adarí Rayzeds Media Ltd; olùdásílẹ̀ ati alákòso tí Nigerian Water Ski And Wakeboard Federation (NWWF); àti alámọ̀ràn fún Performing Musician Employers Association (PMAN) pẹ̀lú African Fashion Reception Paris. Bakam jẹ́ aṣojú fún àwọn arìnrìnàjò àti ìgbé ayé àláfíà. Bakam ti fìgbàkan jẹ́ ọmọ ẹgbẹ́ níbi èto ìṣàkóso tí Amẹ́ríkà kan fún àwọn àlejò káríayé. Ó ma ń ṣe olóòtú èto "Trends & Rachel", ìfihàn tẹlifíṣọ̀nù kan tí ó gbajúmọ̀, tí ó ma ń jẹ́ gbígbé sóri afẹ́fẹ́ ní ìkànnì tẹlifíṣọ̀nù NTA, AIT, DSTV, àti Startimes. Ó tún ṣe àgbéjáde àti àgbékalẹ̀ èto "Rachel the PIPER" àti ẹ̀ya Hausa rẹ̀ "RACHEL MAI KAKAAKI"; èto tẹlifíṣọ̀nù tí eré ìdárayá ṣùgbọ́n tí ó tún wà fún ìféràn ọmọ ènìyàn.
Bakam lẹni táa bí tó sì dàgbà ní Ìpínlẹ̀ Kàdúná sọ́wọ́ àwọn òbí rẹ̀, níbití ó ti ní ilé-ìwé alákọ̀ọ́bẹ̀rẹ̀, ilé-ìwé girama, àti ilé-ẹ̀kọ́ gíga. Ó kẹ́kọ̀ọ́ èdè Gẹ̀ẹ́sì àti eré míràn ni Ahmadu Bello University àti ṣíṣe fíìmù orí ẹ̀rọ ní New York Film Academy. Ó pàdánù bàbá rẹ̀ ní ọmọ ọdún méjìlá. Ní ọmọ ọdún mẹ́rìndínlógún ó bẹ̀rẹ̀ iṣẹ́, àkọ́kọ́ ní ilé-ìgbìmọ̀ àwọn ìtajà ńlá kan, léyìn náà ní ilé ìṣiṣẹ́ orin àti sinimá tó sì padà wá kó ipa asíwájú nínú eré Haúsá àtìgbàdégbà kan tí a mọ̀ ní "Rayuwa".
Ó ṣe iṣẹ́ agùnbánirọ̀ rẹ̀ ní ilé iṣẹ́ Nigerian Television Authority International, níbití ó ti ṣe àgbéjáde àti àgbékalẹ̀ àwọn oríṣiríṣi ètò bíi "Trends", "Saturday Morning", and "Style Code". Ó tẹ̀síwájú láti kẹ́kọ̀ọ́ ṣíṣe fíìmù orí ẹ̀rọ ní New York Film Academy, lẹ́yìn náà ló ṣètò ìdásílẹ̀ Rayzed Media Ltd. Bakam sòkùn fà ṣíṣe eré ìdárayá orí omi ní Nàìjíríà. Ó jẹ́ alámọ̀ràn fún African Fashion Reception Paris.
Anna Banner
Anna Ebiere Banner (tí a bí ní 18 Oṣù Keèjì 1995) jẹ́ olúborí ìdíje ẹ́wà at̀i òṣèré. Ní ọdún 2013, wọ́n de ládé Ọmọbìnrin tó rẹwà jùlọ ní orílẹ̀-èdè Nàìjíríà, ó sì ṣojú Nàìjíríà níbi ìdíje ẹ́wà àgbáyé ní ọduń 2013 bákan náà. Ó rí yíyán fún ipò olùrànlọ́wọ́ pàtàkì sí Gomina Henry Dickson lórí Àṣà àti Ìrìnrìn-àjò, nípasẹ̀ ìjọba rẹ̀ gẹ́gẹ́ bi Ọmọbìnrin tó rẹwà jùlọ ní Nàìjíríà ní ọdún 2012. Ní ọdún 2014, ó ṣe ìṣàfihàn eré àk|ọ́kọ́ rẹ̀ nínu" Super Story".
Ebbe Bassey
Ebbe Bassey jẹ́ òṣèré ọmọ orílẹ̀-èdè Nàìjíríà ati Amẹ́ríkà tí a yàn fún àmì-ẹ̀yẹ Africa Movie Academy Award kan fún tí òṣèré tí ó dára jùlọ ní ipa àtìlẹyìn nípasẹ̀ ipa tí ó kó gẹ́gẹ́ bi "Maa Dede" nínu "Ties That Bind" ní ọdún 2011.
Bassey ti kópa nínu ọ̀pọ̀lọpọ̀ àwọn fíìmù ilẹ̀ Nàìjíríà ati ti Amẹ́ríkà, lára wọn ni "Doctor Bello", "Mother of George", "NYPD Blue", àti bẹ́ẹ̀bẹ́ẹ̀ lọ. Ó ti rí yíyàn fún àmì-ẹ̀yẹ òṣèré amúgbálẹ́gbẹ̀ẹ́ tí ó dára jùlọ látàrí ipa rẹ̀ nínu eré "Ties That Bind". Ní ọdún 2012, ó kéde rẹ̀ wípé òun fẹ́ gbé eré ṣókí kan tí àkọ́lé rẹ̀ ń jẹ́ "Saving Father", léte àti la àwọn ènìyàn lọ́yẹ̀ nípa níní àti gbígbé ayé pẹ́lú kòkòrò àrùn AIDS. Níbi ayẹyẹ Nigeria Entertainment Awards ti ọdún 2013, wọ́n tún yan Bassey gẹ́gẹ́ bi òṣèré tó n ṣe àtìlẹyìn tó dára jùlọ nínu fiimu. Ní ọdún 2012 bákan náà, Bassey kópa nínu fiimu Turning Point. fiimu náà ṣì gba àwọn àmì-ẹ̀yẹ níbi ayẹyẹ Nollywood and African Film Critics Awards, èyí tí ó wáyé ní Amẹ́ríkà. Ní ọdún 2016, ó kó ipa "Imani" nínu fiimu "Tomorrow Ever After", ó sì ní àwọn èsì àtúnyẹ̀wò rere fún ipa rẹ̀ nínu fiimu náà. Bassey pẹ̀lu Richard Mofẹ́-Damijo ni wọ́n jọ ṣètò ayẹyẹ Nigeria Entertainment Awards ti ọdún 2016 ní Ilé-iṣẹ́ tó wà fún eré ṣíṣe, Ilé-iṣẹ́ BMCC Tribeca Performing Arts Center ní ìlu New York.
A bí Bassey ní orílẹ̀-èdè Amẹ́ríkà, ṣùgbọ́n ó lo àwọn ìgbà ọ̀dọ́ rẹ̀ ní ìlu Calabar ṣááju kí ó tó padà sí orílẹ̀-èdè Amẹ́ríkà láti máa gbé níbẹ̀. Ó ti ṣe ìgbeyàwó pẹ̀lu Mark Manczuk.
Liz Benson
Elizabeth Benson (tí a bí ní Oṣù Kẹẹ̀rin Ọjọ́ 5 Ọdún 1966) jẹ́ òṣèré ará orílẹ̀-èdè Nàìjíríà, ó sì tún jẹ́ onínúrere ẹ̀dá.
Benson bẹ̀rẹ iṣẹ́ òṣèré ṣíṣe nígbàtí ó wà lọ́mọdé lọ́mọ ọdún márùn-ún.
Benson di gbajúmọ̀ òṣèré nígbàtí ó ṣe ìfihàn nínu Fortunes, eré tẹlif́iṣọ̀nù kan tí àgbéjáde rẹ̀ wáyé ní ọdún 1993. Benson kó ipa ti Ìyáàfin Agnes Johnson nínu eré náà, èyítí ó wáyé fún bi ọdún méjì lóri ìkànni Nigerian Television Authority. Ní ọdún 1994, ipa rẹ̀ nínu "Glamour Girls", sinimá àgbéléwò aláṣeyọrí kan tí ó dá lóri panṣágà jẹ́ ókùnfà ìyípadà tó wáyé nínu ayé rẹ̀. Fiimu náà sọ́ di òlókìkí ó sì fa kí ọ̀pọ̀lọpọ̀ àwọn olólùfẹ́ fiimu Nàìjíríà fẹ́ràn rẹ̀. Ọ̀pọ̀lọpọ̀ ri bí ọ̀kan nínu àwọn ìyáàfin àkọ́kọ́ ti Nollywood. Ní ìyàlẹ́nu, ní kété tí iyì rẹ̀ bíi asíwájú òṣèré bẹ̀rẹ̀ sí lékún pàápàá ju bí a ti ṣe lérò lọ, lójijì náà ni Benson fi iṣẹ́ òṣèré sílẹ̀ ní ọdún 1996.
Látìgbà tí ó ti padà sí Nollywood, a gbọ́ pé ó ti di àtúnbí onígbàgbọ́ tó sì n ṣe wàásù ìhìnrere lemọ́lemọ́. Nínu ìfọ̀rọ̀wánilẹ́nuwò kan, ó ṣàlàyé pé òun yóò ṣiṣẹ́ nìkan nínu àwọn fiimu tí ó gbàgbọ́ wípé ó wà ní ìbámu pẹ̀lú ìgbàgbọ́ rẹ̀.
Benson pàdánù ọkọ àkọ́kọ́ rẹ̀ (Samuel Gabriel Etim) ní àkókò tí ó wà ní àárín àwọn ọdún 20 rẹ̀. Ó ròyìn wípé ìwa ọkọ òun jẹ́ kí òún ní ànfàní láti le tẹ̀síwájú pẹ̀lu mímójútó àwọn ọmọ rẹ̀ lẹ́hìn pípàdánù náà.
Nínu àwọn ipa rẹ̀ tí ó gbajúmọ̀ jùlọ ni ipa rẹ̀ bi Titubi nínu eré Fẹ́mi Osofisan kan, "Moróuntódùn" àti Ìyáàfin Agnes Johnson nínu Fortunes, eré tẹlif́iṣọ̀nù kan tí ó wáyé fún bi ọdún méjì lórí ìkànni tẹlif́iṣọ̀nù ti Nàìjíríà (NTA). Ó kópa nínu ọ̀pọ̀lọpọ̀ eré àgbéléwò Nollywood bíi "Evil Men 1" and "2", "Shame", "Conspiracy", "Izaga", "Burden", "Stolen Child", "Faces", "Dead End", "Tycoon", "Glamour Girls", "Body of Vengeance" àti ogúnlọ́gọ́ àwọn fiimu míràn.
Caroline Chikezie
Caroline Chikezie jẹ́ òṣèré ará orílẹ̀-èdè Nàìjíríà àti bírítìṣì, tó gbajúmọ̀ fún kíkó àwọn ipa bíi Sasha Williams nínu eré "As if", Elaine Hardy nínu eré "Footballers' Wives" àti ipa Cyberwoman nínu "Torchwood"
A bí Chikezie ní England sí àwọn òbí ọmọ orílẹ̀-èdè Nàìjíríà tí wọ́n jẹ́ elédè Igbo. Ní ọmọ ọdún mẹ́rìnlá, wọ́n rán Chikezie lọ sí ilé-ìwé bọ́dìnì ní Nàìjíríà ní ìgbìyànjú láti jẹ́ kí ó kọ àwọn ìfẹ́ ọkàn rẹ̀ láti di òṣèré sílẹ̀. Ṣáájú èyí, ó ti maá n lọ sí àwọn ìdánilẹ̀kọ́ ní ìparí gbogbo ọ̀sẹ̀ ní ìlu Italia Conti. Lákokò tí ó padà sí United Kingdom, ó forúkọsílẹ̀ ní Brunel University níbi tí ó ti kẹ́ẹ̀kọ́ ìṣògùn ìwòsàn ṣùgbọ́n ó fi ilé-ìwé sílẹ̀ láì gboyè. Lẹ́hìn náà ó rí ànfàní síkọ́láṣìpù si Academy of Live and Recorded Arts ti ìlu UK.
Lẹ́hìn àwọn ipa rẹ̀ nínu "Holby City", "Casualty", àti fiimu "Babymother" tó gba àmì-ẹ̀yẹ, Chikezie rí àkọ́kọ́ ipa rẹ̀ tó ṣe sàánsàán bíi Sasha Williams nínu "As If" ní ọdún 2001. Nígbà tí ó di ọdún 2004, ó rí ipa míràn bi Elaine Hardy, ọ̀rẹ́bìnrin Kyle Pascoe nínu eré "Footballer's Wives". Lára àwọn iṣẹ́ tẹlifíṣọ̀nù rẹ̀ míràn ni "40", "Judas Kiss", "Free Fall" àti "Brothers and Sisters."
Ó kópa bíi Lisa Hallett, ọmọ ẹgbẹ́ òkùnkùn kan tí ó ti yípadà sí apákan ènìyàn, apákan ère nínu "Cyberwoman", ó sì tún kópa gẹ́gẹ́ bi Tamara, adẹdẹ àlùjọ̀nú kan nínu eré Supernatural. Ní ọdún 2018, ó tún kópa gẹ́gẹ́ bi Queen Tamlin nínu Shannara Chronicles. Bẹ́ẹ̀ ló dẹ̀ kópa gẹ́gẹ́ bi Angela Ochello nínu eré tẹlifíṣọ̀nù aláṣeyọrí kan ti EbonyLife "The Governor."
Gẹ́gẹ́bi òṣèré fiimu, Chikezie ti kópa nínu fiimu "Eragon".
Khanyi Mbau
Kanyisile Mbau(bíi ni ọjọ́ kẹẹdọgbọn oṣù kẹwàá ọdún 1986) jẹ́ òṣèré àti atọkun ètò lórí tẹlẹfíṣọ̀nù ni orílẹ̀ èdè South Áfríkà. Mbau di gbajúmọ̀ nítorí ipa doobsie tí ó kó nínú eré "Muvhango" ni ọdún 2004. Ó ṣe atọkun fun ètò "The Scoop ati The Big Secret".
Wọ́n bí Khanyasile ni ọdún 1995. Ìyá rẹ, Lynette Ṣíṣí Mbau ṣiṣẹ́ pẹlu ilé ifówópamọ́ tí Barclay Bank. Ìyá rẹ àti bàbà rẹ kò tí ṣe ìgbéyàwó nigba tí wọn fi bí Khanyasile, bàbà rẹ kò gbà á gẹ́gẹ́ bí ọmọ rẹ̀, ṣùgbọ́n ó se ìsọmọlórúkọ fun.
Ní ọdún 2004, wọn fi Mbau rọ́pò Lindiwe Chibi láti kó ipa "Doobsie" nínú eré "Muvhango". Lẹ́yìn ọdún kan, wọn lé kúrò nítorí pé ó ti féràn àríyá ju. Ní ọdún 2006, ó darapọ̀ mọ́ eré Mzansi. Ní ọdún 2012, ó ṣe adájọ́ fún ètò kejì tí "Turn It Out", èyí tí SABC gbé kalẹ̀.  Ó gbà àmì ẹ̀yẹ gẹ́gẹ́ bí òṣèré tó dára jù lọ fún ipá tí ó kó nínú eré Red Room láti ọ̀dọ̀ South Africa International Film Academy Awards ní ọdún 2019.
Hlubi Mboya
Hlubi Mboya (bíi ni ọjọ́ kẹji oṣù kẹta ọdún 1978), je òṣèré ni orílẹ̀ èdè South Áfríkà.. Ó kọ ipa Nandipha Sithole nínú eré Isindigo. Ó sì farahàn nínú eré Dora's Peace ni ọdún 2016, èyí sì lọ je ko gba àmì ẹ̀yẹ "Best Supporting Actress" láti ọ̀dọ̀ Safta Award. Ó gbà àmì ẹ̀yẹ "Best Supporting Actress" láti ọ̀dọ̀ "Golden Horn Award". Ó fẹ́ "Kristen Arnold" ni ọdún 2015.
Denise Zimba
Denise Zimba (bíi ni ọjọ́ kẹwàá oṣù kọkànlá ọdún 1988) jẹ́ òṣèré, olórin, oníjó àti agbóhùnsáfẹ́fẹ́ lórílẹ̀ èdè "South Africa" tí ó gbajúmọ̀ fún ipá "Mary Gumede" tí ó kó nínú eré "Generations: The Legacy". Ó darapọ̀ mọ́ eto "V-Entertainment" ni ọdún 2013.
Boity Thulo
Boitumelo Thulo (bíi ni ọjọ́ kejìdínlógbọ̀n oṣù kẹrin ọdún 1990) tí orúkọ inagi rẹ jẹ Boity jẹ́ òṣèré, olórin, oníṣòwò àti mọ́dẹ́lì lórílẹ̀ èdè South Áfríkà.
Wọ́n bí Thulo sì ìlú Potchefstroom, ìyá mama rẹ sì ló tọ dàgbà. Òun nìkan ni ọmọ ìyá rẹ bí. Ó lọ sí ilé ẹ̀kọ́ gíga tí Monyash University níbi tí ó tí kọ́ ẹ̀kọ́ Psychology and Criminology, ṣùgbọ́n kò parí ẹ̀kọ́ rẹ̀ nítorí pé kò rí owó ilé ẹ̀kọ́ na ṣan.
Thulo bẹ̀rẹ̀ sì ní ṣe atọkun ètò pẹlu Crib Note ni ọdún 2011. Òun àti Stevie French jọ ṣe atọkun fun ètò The Media Career Guide Show lórí SABC. Ó ti ṣe atọkun fun oríṣiríṣi ètò bíi "SkyRoom Live, Ridiculousness Africa, Club 808, Zoned, Change Down, àti Big Brother Africa". Ní ọdún 2012, ó kópa nínú eré "Rock ville". Ní ọdún 2014, ó farahàn gẹ́gẹ́ bíi Betty nínú eré Dear Betty. Ó kọ ipa ránpé nínú eré "Mrs Right Guy" ni ọdún 2016. Thulo kọ́kọ́ farahàn gẹ́gẹ́ bí olórin níbi ayẹyẹ Migos Culture Tour ni ọjọ́ kọkànlélógún oṣù kẹwàá ọdún 2017. Ní ọjọ́ ọgbọ̀n oṣù kẹjọ ọdún 2018, ó gbé orín tí ó pè àkọlé rẹ̀ ni Wuz Dat, orin náà sì gba àmì ẹ̀yẹ Best Collabo láti ọ̀dọ̀ South African Hip-Hop Awards ni odun 2018. Ní ọjọ́ kẹjọ oṣù kejì ọdún 2019, ó gbé orin rẹ kejì jáde ti àkòrí rẹ jẹ Bakae.
Thando Thabethe
Thando Thabethe (bíi ni ọjọ́ kejìdínlógún oṣù kẹfà ọdún 1990) jẹ́ òṣèré, DJ, agbóhùnsáfẹ́fẹ́ ati àmbásẹ́dọ̀ àkókò láti ilẹ̀ Áfríkà fún Nivea. Ó ṣe atọkun fun ètò Thando Bares All lórí Channel TLC. Ó kọ ipa Nolwazi Buzo nínú eré Generations: The Legacy láti ọdún 2014 di ọdún 2017. Ó jẹ́ DJ lórí rádíiò fún 5FM. Ó bẹ̀rẹ̀ iṣẹ́ orí rádíiò ni ọdún 2008 ni ilé iṣẹ́ UJFM kí ó tó padà lọ sí ilé iṣẹ́ YFM ni ọdún 2011. Ó darapọ̀ mọ́ 5FM ni ọdún 2013. Ó kó ipa Thando Nkosi nínú eré "My Perfect Family". Ó kópa nínú eré Mrs Right Guy. Ní ọdún 2016, ó ṣe atọkun fun ayẹyẹ South African Music Awards. Ní ọdún 2017, òun náà sì ni ó tún ṣe atọkun fún South African Film and Television Awards. Ni ọdún 2018, ó kó ipa Linda Ndlovu nínú eré Housekeepers. Ní ọdún 2019, ó kó ipa Zinhle Malinga nínú eré Love Lives Here. Ní ọdún 2019, wọn yàán kalẹ̀ fún àmì ẹ̀yẹ atọkun ètò to dára jù lọ àti ètò ọ̀rọ̀ tó dára jù lọ, ó sì gba àmì ẹ̀yẹ ètò ọ̀rọ̀ tó dára jù lọ.
Lota Chukwu
Ugwu Lotachukwu Jacinta Obianuju Amelia jẹ́ òṣèré ọmọ orílẹ̀-èdè Nàìjíríà tí gbogbo ènìyàn mọ̀ sí Lota Chukwu . Ó di gbajúmọ̀ òṣèré lẹ́hìn kíkópa rẹ̀ nínu eré tẹlifíṣọ̀nù alátìgbà-dègbà tí àkọ́lé rẹ̀ jẹ́ "Jenifa's Diary" ní àjọṣepọ̀ pẹ̀lú Fúnké Akíndélé, Juliana Olayode àti Falz, níbi tí ó ti kó ipa gẹ́gẹ́ bi "Kiki", ọ̀rẹ akópa aṣíwájú, Jenifa . Ó jẹ́ enìkan tó nìfẹ́ sí eré ìdárayá yoga.
Lota ni a bí ní Nsukka, Ìpínlẹ̀ Enugu, Nàìjíríà ṣùgbọ́n ó ṣe ìgbà èwe rẹ̀ ní Ìlu Benin. Lota ni ọmọ ìkẹhìn nínu àwọn ọmọ mẹ́rin ti àwọn òbi rẹ̀. Ó kẹ́ẹ̀kọ́ ìmọ̀ ìtẹ̀sìwàjù iṣẹ́ ọ̀gbìn ní ilé-ẹ̀kọ́ gíga ti Benin. Lẹ́sẹ̀kẹsẹ̀ tó parí ní ilé-ẹ̀kọ́ gíga ti Benin náà ló tún lọ kẹ́ẹ̀kọ́ eré ìtàgé ṣíṣe ní Royal Arts Academy tó wà ní ìlú Èkó, Nàìjíríà.
Ṣááju kí ó tó bẹ̀rẹ̀ iṣẹ́ òṣèré, Lota jẹ́ afẹwàṣiṣẹ́, ó sì ti kópa nínu ìdíje ẹwà ti Nàìjíríà ní ọdún 2011 lẹ́ni tó n ṣojú Ìpínlẹ Yobe. Ó bẹ̀rẹ̀ iṣẹ́ eré ṣíṣe rẹ̀ ní ọdún 2011 ṣùgbọ́n ó di gbajúmọ̀ lẹ́hìn tí ó hàn nínu "Jenifa's Diary" níbití ó ti kó ipa "Kiki". Ó tún ti kópa nínu àwọn eré àgbéléwò bíi Royal Hibiscuss Hotel, Falling, Fine Girl, The Arbitration, Dognapped àti bẹ́ẹ̀bẹ́ẹ̀ lọ.
Lota kó ipa asíwájú nínu fídíò Reminisce kan, "Pónmilé" àti nínu fídíò Aramide, "Why So Serious".
Ní ọdún 2017 ó kéde ṣíṣe ìfihàn tẹlifíṣọ̀nù kan tí ó pè ní "Lota Takes". Ìfihaǹ náà dá lóri bí a ṣé n dánọ́ óúnjẹ àti bí a ṣé n gbé ìgbésí ayé, èyítí n júwe Lota gẹ́gẹ́ bi olólùfẹ́ óúnje àti ìṣẹ̀dá. Ìfihàn náà ti rí yíyẹ́sí ọ̀pọ̀lọpọ̀ àwọn gbajúmọ̀ ìlu Nàìjíríà tó fi mọ́ Adékúnlé Gold, Tósìn Ajíbádé, Aramide, àti MC Galaxy.
Sylvaine Strike
Sylvaine Strike jẹ́ òṣèré, akọ̀wé àti adarí eré orí ìtàgé lórílẹ̀ èdè South Áfríkà.
Wọ́n bí sì ìlú Pretoria. Ó lọ sí ilé ẹ̀kọ́ gíga tí University of Cape Town, ó sì gboyè nínú ìmò dírámà ni ọdún 1993.
Strike jẹ́ adarí fún àwọn òṣèré ni ilẹ̀ iṣẹ́ Fortune Cookie Theater. Ó jẹ́ ìkan láàrin àwọn olùdásílẹ̀ ilé iṣẹ́ náà. Ó ti dárí àwọn eré bíi "Miser (2012), Tartuffe (2017)", "Tobacco and the harmful effect thereof (2016)". Ní ọdún 2016, ó gbé eré "Black and Blue" kalẹ̀. Láàárín àwọn iṣẹ́ tí Strike tí dárí ni "Miss Dietrich Regrets" (2015), "DOP" (2019), àti "ECLIPSED" (2019)..  Ó ti kópa nínú àwọn eré bíi "Those Who Can't," "Black Sails", "Mad Dogs", àti "The Hot Zone".
Ó gbà àmì ẹ̀yẹ adarí tuntun tí ó dára jù lọ láti ọ̀dọ̀ "Rosalie van den Gucht" ni ọdún 2004. Ní ọdún 2006, ó gbà àmì ẹ̀yẹ "Standard Bank Young Artist Award" fún ipá tí ó kó nínú dírámà. Ní ọdún 2010, ó wá láàrin àwọn èèyàn mẹẹ̀dọ́gbọ̀n tí wọn yàán kalẹ̀ fún "Rolex Mentor Protégé Arts Initiative". Ní ọdún 2011, eré "Butcher Brothers" tí ó ṣe gba àmì ẹ̀yẹ láti ọ̀dọ̀ "Naledi Awards".
Shoki Sebotsane
Shoki Sebotsane (bíi ni ọjọ́ kẹwàá, oṣù kẹjọ ọdún 1977) jẹ́ òṣèré ni orílẹ̀ èdè South Áfríkà. Ó gbajúmọ̀ fún ipá Celia Kunutu tí ó kó nínú eré "Skeem Saam"."" Ó lọ sí ilé ẹ̀kọ́ Prudebs Secondary School kí ó tó tesiwaju sì ilé ẹ̀kọ́ gíga tí Tampere University of Technology. Wọn yàán fún àmì ẹ̀yẹ òṣèré to dára jù lọ láti ọ̀dọ̀ Golden Horn Award.
Stephanie Sandows
Stephanie Ndlovu (bíi ni ọjọ́ kọkàndínlógbọ̀n oṣù kẹwàá ọdún 1991) jẹ́ òṣèré àti agbóhùnsáfẹ́fẹ́ ni orílẹ̀ èdè South Áfríkà tí ó gbajúmọ̀ fún ipá tí ó kó nínú eré Scandal àti Shuga. Ó lọ sí ilé ẹ̀kọ́ gíga tí University of Johannesburg. Ó jẹ́ ìkan láàrin àwọn atọkun ètò ọmọdé tí àkòrí rẹ jẹ Craz-e. Ó ṣe atọkun ètò Bonisanani. Ó kó ipa Ingrid nínú eré Scandal ni ọdún 2015. Ó fẹ́ Hungani Ndlovu ni oṣù kejì ọdún 2019.
Manaka Ranaka
Manaka Ranaka (bíi ni ọjọ́ kẹfà oṣù kẹrin ọdún 1979) jẹ́ òṣèré ni orílẹ̀ èdè South Áfríkà tí ó gbajúmọ̀ fún ipá tí ó kó nínú eré Generations: The Legacy. Ó kó ipa Nandipha Sithole nínú eré Isindigo. Ní ọdún 2007, ó gbà ẹ̀bùn òṣèré tó dára jù lọ nínú ẹ̀fẹ̀ láti ọ̀dọ̀ South African Film and Television Award. Ó lọ sí ilé ẹ̀kọ́ Dinwiddie high school. Ó bí ọmọ méjì tí orúkọ wọn jẹ́ Katlego àti Naledi.
Antoinette Pienaar
Antoinette Pienaar (bíi ni ọdún 1961) jẹ́ olórin, akọ̀wé àti òṣèré ni orílẹ̀ èdè South Áfríkà. Ó lọ sí ilé ẹ̀kọ́ gíga tí University of Stellenbosch níbi tí ó tí gboyè nínú ìmò díráma. Ó gbajúmọ̀ fún ìtàn ìgbésí ayé àwọn èèyàn akíkanjú ni orílẹ̀ adúláwò tí ó má ń sọ. Ó jẹ́ ọmọ iṣẹ́ fún Joannes Willemse láti ọdún 2001. Láti ọdún 2003 ni òhun àti Johannes Willemse tí má ṣe atọkun ètò "Amore Bekkers" lórí rádíiò ("Radio Sonder Grense"). Ní ọdún 2001, ó kó àrùn "cerebral malaria" lẹ́yìn ìgbà tí ó lọ sí orílẹ̀ èdè Mali.
Clarion Chukwura
Chief Clarion Chukwura (tí orúkọ ìbí rẹ̀ jẹ́ Clara Nneka Olúwatóyìn Foláshadé Chukwurah; 24 Oṣù Keèje ọdún 1964) jẹ́ òṣèré ọmọ orílẹ̀-èdè Nàìjíríà àti olùfẹ́raǹ ọmọènìyàn.
Ó ka ilé-ìwé alákọ́bẹ̀rẹ̀ rẹ̀ ní Ìlú Èkó sááju kí ó tó lépa ilé-ẹ̀kọ́ girama rẹ̀ ní Queen of the Rosary College, ní ìlú Onitsha. Lẹ́hìn náà ló tẹ̀síwájú láti kẹ́ẹ̀kọ́ iṣẹ́ òṣèré ní Ilé-ẹ̀kọ́ gíga Obafẹ́mi Awólọ́wọ̀ .Ó gba oyè aṣojú Àláfíà ti Àjọ Àgbáyé fún iṣẹ́ aláánú rẹ̀ ní gbogbo ilẹ̀ Adúnláwọ̀.
Ó bẹ̀rẹ̀ iṣẹ́ òṣèré rẹ̀ ṣíṣe ní ọdún 1980 ṣùgbọ́n ó di gbajúmọ̀ nígbàtí ó kópa nínu eré kan tí àkọ́lé rẹ̀ jẹ́ "mirror in the Sun". Òun ni ọmọ Nàìjíríà àkọ́kọ́ láti gba àmì ẹ̀yẹ fún ti òṣèré lóbìnrin tó dára jùlọ níbi ayẹyẹ àjọ̀dún fíìmù ti ọdún 1982 tí FESPACO ṣe agbátẹrù rẹ̀ ní Burkina Faso.
Chukwura jẹ́ ọmọbìnrin kan ṣoṣo nínu ìdílé eléyàn mẹ́rin tí a bí ní 24 Osù Keèje, ọdún 1964. Òun ni ìya Clarence Peters, enìkan tí n ṣe olùdarí fídíò orin . Ó jẹ́ ọmọ Ará ìlu Anambra .
Ní ọdún 2016, Chukwura ṣe ìgbeyàwó fún ẹ̀kẹẹ̀ta pẹ̀lú Anthony Boyd, ó sì yípadà sí ìgbàgbọ́ àwọn Ẹlẹ́rìí Jèhófà ti ọkọ titun rẹ̀
Celeste Ntuli
Celeste Ntuli (bíi ni kẹẹdọgbọn oṣù kẹjọ ọdún 1978) jẹ́ òṣèré àti aláwàdà ní orílẹ̀ èdè South Áfríkà. Ó gbajúmọ̀ gẹ́gẹ́ bí olòrì fún ẹ̀fẹ̀ ni ilẹ̀ Zulu.
Wọ́n bíi Ntuli ni ìlú Empangeni níbi ó ti gba ẹ̀kọ́ ìbẹ̀rẹ̀ pẹ̀pẹ̀ rẹ̀. Òun ni ọmọ kẹfà láàrín àwọn ọmọ mẹjọ tí àwọn òbí rẹ bí. Ó lọ sí ilé ẹ̀kọ́ gíga tí Durban University of Technology.
Ní ọdún 2005, ó ṣe ẹ̀fẹ̀ àkókò rẹ ni ilé ìjọsìn ni Durban. Ó to ṣe orisirisi ẹ̀fẹ̀, láàrin àwọn ayẹyẹ tí ó ti se ẹ̀fẹ̀ ni "Blacks Only comedy showcase" ní ọdún 2010 àti 2012, "SA Comic’s Choice Awards 2012." Ó ti kopa ninu awọn eré bíi "Isibaya, 10 Days in Sun City, Lockdown, Looking For Love àti Trippin with Skhumba." Ní ọdún 2014, ó gbà àmì ẹ̀yẹ "Best Supporting Actress" láti odo "Golden Horn Award". Ní ọdún 2018, wọn yàán fún orisirisi àmì ẹ̀yẹ láti ọ̀dọ̀ "Comics' Choice Awards". Ó gbà àmì ẹ̀yẹ "Flying Solo" àti "Comedy G Award" láti ọ̀dọ̀ "Savanna Comics Choice Awards."
Zola Nombona
Zola Nombona (bíi ni ọjọ́ kẹwàá oṣù kẹta ọdún 1992) jẹ́ òṣèré ni orílẹ̀ èdè South Áfríkà tí ó gbajúmọ̀ fún ipá Shado tí ó kó nínú eré Intersexions ni ọdún 2013. Ó lọ sí ilé ẹ̀kọ́ Victoria Girl's High School no ìlú Grahamstown kí ó tó wà lọ sí ilé ẹ̀kọ́ gíga tí Wits University níbi tí ó tí gboyè nínú ìmò Dramatic Arts.
Nombona kọ́kọ́ kópa nínú eré Intersexion ní ọdún 2013, eré náà si sọ̀rọ̀ nípa àrùn kogboogun HIV/AIDs. Ní ọdún 2015, ó kó ipa Roxanne nínú eré Zbondiwe. Ó kọ ipa Monde nínú eré Lockdown àti Zee nínú eré "Number Number".
Liz Da-Silva
Elizabeth Ọmọ́wùnmí Tekovi Da-Silva (tí a bí ní Oṣù Kẹẹ̀fà Ọjọ́ 10, Ọdún 1978) jẹ́ òṣèré ọmọ orílẹ̀-èdè Nàìjíríà àti Tógò tí ó maá n sábà kópa ní ọ̀pọ̀lọpọ̀ ìgbà nínu fíìmù Yorùbá ti Nàìjíríà. Ní ọdún 2016, wọ́n yan Da-Silva fún àmì ẹ̀yẹ "City People Movie Award" fún ti òṣèré amúgbálẹ́gbẹ̀ẹ́ tó dára jùlọ (ẹ̀ka ti eré Yorùbá) níbi ayẹyẹ "City People Entertainment Awards." Ní ọdún 2018 bákan náà, ó gba àmì ẹ̀yẹ fún "òṣèré amúgbálẹ́gbẹ̀ẹ́ tó dára jùlọ" níbi ayẹyẹ "Best of Nollywood Awards."
A bí Da-Silva sí ọwọ́ àwọn òbí tí n ṣe ará Tógò ṣùgbọ́n tí wọ́n n gbé ní Nàìjíríà. A bi ní agbègbè tí a mọ̀ sí Obálendé ní Ìpínlẹ̀ Èkó níbití àwọn òbi rẹ̀ gbé, níbẹ̀ ló sì ti lo ìgbà èwe rẹ̀. Nínu ìfọ̀rọ̀wánilẹ́nuwò kan pẹ̀lú àwọn oniròyìn kan lórílẹ̀-èdè Nàìjíríà, ó ṣàlàyé pé Ìlú Èkó dà gẹ́gẹ́ bi ilé òun, ó sì sọ nínu ìfọ̀rọ̀wánilẹ́nuwò náà pé òún wá láti ilé olórogún. Da-Silva lọ sí Ireti Grammar School fún ètò-ẹ̀kọ́ ìwé mẹ̀wá rẹ̀, ó sì tẹ̀síwájú lọ sí Ilé-ẹ̀kọ́ gíga ti Ìpínlẹ̀ Èkó níbi tó ti gba oyè-ẹ̀kọ́ B.Sc.
Nínu ìfọ̀rọ̀wánilẹ́nuwò kan Da-Silva ṣàlàyé pé òún bẹ̀rẹ̀ sí nìfẹ́ sí láti darapọ̀ mọ́ ilé-iṣẹ́ fíìmù ti Yorùbá ti Nàìjíríà ní àkókò tí òún wà ní ilé-ìwe girama. Nígbà náà lòwún bẹ̀rẹ̀ sí kópa nínu àwọn eré ti ilé-ìwé. Da-Silva nínu ìfọ̀rọ̀wánilẹ́nuwò kan pẹ̀lú àwọn oniròyìn "The Punch" ṣàlàyé pé òún kó ipa àkọ́kọ́ ní ilé-iṣẹ́ fíìmù Yorùbá ti Nàìjíríà ní ọdún 2004 nípasẹ̀ ìrànlọ́wọ́ Ìyábọ̀ Òjó. Da-Silva di gbajúmọ̀ òṣèrè lẹ́hìn tí ó kó àwọn ipa gbòógì nínu fíìmù méj̀i kan; àkọ́lé àkọ́kọ́ ni "Wákàtí Méta látọwọ́" Wale Lawal àti fíìmù kan ta pe àkọ́lé rẹ̀ ní "Omidan" látọwọ́ Ìyáboọ̀ Òjó.
Da-Silva ní ọdún 2012 ṣe àkọ́kọ́ ìgbéréjáde rẹ̀ pẹ̀lu fíìmù tí àkọ́lé rẹ̀ jẹ́ "Mama Insurance," èyítí ó ṣe ìfihàn Ayò Mógàjí, Lánre Hassan,Ìyábọ̀ Òjó, Rónkẹ́ Òjó, àti Doris Simeon .
Da-Silva jẹ́ ọmọ orílẹ̀-èdè Nàìjíríà nípasẹ̀ bíbí àti ọmọ orílẹ̀-èdè Tógò nípasẹ̀ àwọn òbi rẹ̀. Da-Silva ti ṣàlàyé Ìpínlẹ̀ Èkó bí ilé rẹ̀, ṣùgbọ́n ó sì ní àdìsọ́kàn láti ní ìṣepọ̀ pẹ̀lú àwọn mọ̀lẹ́bí rẹ̀ ní Tógò. Da-Silva Ní ọdún 2013 yípadà láti Krìstẹ́nì sí Islam.
Yul Edochie
Yul Edochie (ti a bi ni " Yul Chibuike Daniel Edochie "'Ọjọ keje Oṣu Kini ọdun 1982)jẹ Naijiria ati oṣere, ti a darukọ lẹyin olokiki [[oṣere ara ilu Russia [[Yul Brynner]]. O wa lati [[Ipinle Anambra]] Nàìjíríà, ọmọ oṣere Nàìjíríà [[Pete Edochie]]. O dagba ni ilu mejeji [[Eko]] ati [[Enugu]]. Oun ni o kẹyin ninu awọn ọmọ Mefa. O ṣe igbeyawo ni ọmọ ọdun mejilelogun. O lọ si [[Yunifasiti ti Port Harcourt]], nibi ti o ti gba [[Ami-Eye Bachelor ni Ere Fiimu Aworan]] ni Iṣẹ iṣe ìgbésẹ.
Yul lọ si Ile-iwe Alakọbẹrẹ ọmọde Ọjọ Lillians ati Ile-iwe Robinson Street Alakọbẹrẹ School, Enugu laarin 1984 ati 1992. Ẹkọ ile-iwe giga rẹ bẹrẹ lati ọdun 1992 si 1998. Ni ọdun mẹfa wọnyẹn o lọ si [[Marist Brothers 'Juniorate, Uturu]], Ile-iwe Secondary University Enugu , Ecumenical Community Secondary School Enugu ati New Haven Boys Secondary School Enugu ni soki.
O ti ni iyawo to oruko re gun je May Aligwe o si ni ọmọkunrin mẹta ati ọmọbinrin kan.
O darapọ mọ [[Nollywood]] ni ọdun 2005 ninu fiimu akọkọ rẹ ti akole rẹ ni "The Exquires" lẹgbẹẹ Alaisi [[Justus Esiri]] ati [[Enebeli Elebuwa]]. O ni adehun rẹ ni ọdun 2007 lẹyin ifihan pẹlu [[Genevieve Nnaji]] ati [[Desmond Elliot]] ninu fiimu naa "Wind Of Glory".
Ni ọdun 2015, Yul Edochie ṣii ile ẹkọ fiimu ni [[Eko]]. O ṣe ifilọlẹ ile-ẹkọ giga bi abajade ti didara ati amọdaju ti awọn oṣere ati oṣere ti nbọ. Ile ẹkọ bi o ti ṣalaye nipasẹ rẹ ni o yẹ ki o kọ iran ti n bọ ti [[Nollywood]] olukopa ati awọn oṣere. Iṣẹ kan ti o pinnu lati ṣe tikalararẹ. Ile-ẹkọ giga n fun awọn eniyan abinibi ni aye lati ṣafihan si Ile-iṣẹ Fiimu ti Naijiria.
Ni Ọjọ kẹrinla ti Oṣu Keje 2017, Yul Edochie sọ ipinnu rẹ o dije fun ipo Gomina ti [[Ipinle Anambra]]. Ikede yii ni a ṣe ni ifojusọna ti Ibeyewo [[Ao Kere Lati Ṣare]] ti o kọja nipasẹ ile-igbimọ aṣofin ti ijọba apapọ ti Naijiria. Ikede naa ni a ṣe ni ṣiṣẹ ni Ọjọ Kejilelogun ti Oṣu Kẹjọ ọdun 2017, nigbati o mu fọọmu yiyan fun ẹgbẹ oṣelu "Democratic Peoples Congress" ati pe nikẹyin ti o ni asia ati oludibo gomina ti ẹgbẹ lati dije fun gomina ti Ipinle Anambra. [[Category:University of Port Harcourt alumni]] [[Category:Living people]] [[Category:Igbo television personalities]] [[Category:Male actors from Anambra State]] [[Category:1982 births]] [[Category:Igbo male actors]] [[Category:21st-century Nigerian male actors]] [[Category:Nigerian male film actors]]
Slindile Nodangala
Slindile Nodangala (bíi ni ọjọ́ kẹtàlélógún oṣù kẹfà ọdún 1972) jẹ́ òṣèré ni orílẹ̀ èdè South Áfríkà tí ó gbajúmọ̀ fún ipá "Ruby Dikobe" tí ó kó nínú eré "Generations". Nodangala dàgbà sí ìlú Durban, ìyá bàbà rẹ̀ ló sì tọju rẹ̀. Nodangala tí bí ọmọ méjì.
Nodangala ṣiṣẹ́ pẹ̀lú Lyceum Theater ni ìlú London ni ọdún 2001. Ó kópa nínú eré Generations láti oṣù kẹfà ọdún 2011 di oṣù kejìlá ọdún 2014. Ó ti farahàn nínú eré "Izulu lami" ni ọdún 2008 àti "The Lion King".
Vatiswa Ndara
Vatiswa Ndara (bíi ni ọjọ́ kejìdínlógbọ̀n oṣù kẹsàn-án ọdún 1970) jẹ́ òṣèré àti agbóhùnsáfẹ́fẹ́ ni orílẹ̀ èdè South Áfríkà. Wọn bí sì ìlú Mthatha ni ilẹ̀ Eastern Cape. Ní ọdún 1994, ó bẹ̀rẹ̀ iṣẹ́ gẹ́gẹ́ bí oníróyìn ni orí rádíiò Transkei. Ó ti ṣiṣẹ́ pẹlu awọn ilé iṣẹ́ rádíiò bíi Radio Bob, Kaya Fm, Metro Fm, 5Fm àti Highveld Stereo. Ó bẹ̀rẹ̀ eré ṣíṣe nígbà tí wón ní kí ó kó ipa Ma'mfundisi nínú eré Generations. Ní ọjọ́ kẹjọ oṣù kẹwàá ọdún 2019, ó kọ lẹ́tà sì Nathi Mthethwa tí ó jé aṣojú ìjọba lórí ọ̀rọ̀ àṣà àti ìṣe, lẹ́tà náà sọ nípa bí àwọn ilé iṣẹ́ "Connie Ferguson àti Shona Ferguson" ṣe ń fi ìyà jẹ àwọn òṣèré.
Lesego Motsepe
Lesego Motsepe (bíi ni ọjọ́ kejìdínlógbọ̀n oṣù kẹrin ọdún 1975) jẹ́ òṣèré àti olórin ni orílẹ̀ èdè South Áfríkà tí ó gbajúmọ̀ fún ipá Letti Matabane tí ó kó nínú eré Isindigo láti ọdún 1998 títí di ọdún 2008. Ó jáde láti sọ̀rọ̀ ní ọdún 2011 pé òhun ní àrùn kogboogun HIV. O dàgbà sì ìlú Meadowlands, ó sì lọ sí ilé ẹ̀kọ́ Technikon Pretoria níbi tí ó tí gboyè nínú ìmò ọ̀rọ̀ sísọ àti dírámà. Ní ìgbà tí ó wà ní ọmọ ọdún márùn-ún, ó kópa nínú ìpolówó lórí tẹlẹfíṣọ̀nù, ibè sì ni wọn ti fún ní orúkọ inagi Nama Ya Nku. Ó kópa eré " Biko - Where the Soul Resides ."
Lesego kú ní ọjọ́ ogún ní osù kiíní ọdún 2014.
Tumi Morake
Tumi Morake (bíi ni ọjọ́ kẹjìlélógún oṣù kejìlá ọdún 1081) jẹ́ òṣèré, agbóhùnsáfẹ́fẹ́ ati akọ̀wé ni orílẹ̀ èdè South Áfríkà. Ní ọdún 2018, ó jẹ́ obìnrin àkọ́kọ́ ní ilé Áfríkà tí ó má gbé eré ẹ̀fẹ̀ rẹ sì orí Netflix. Òun sì obìnrin àkọ́kọ́ tí ó ma ṣe atọkun fun ètò Comedy Central Presents ni ilẹ̀ Áfríkà. Ó lọ sí ilé ẹ̀kọ́ gíga tí Wits University níbi tí ó tí gboyè nínú ìmò dírámà.
Ní oṣù keje ọdún 2005, ó darapọ̀ mọ́ àwọn tí ó má ṣe àwàdà àti ẹ̀fẹ̀. Láàárín àwọn ibi tí ó tí ṣe àwàdà ni "Heavyweights Comedy Jam, Blacks Only, Have a Heart, Just Because Comedy Festival, The Tshwane Comedy Festival, The Lifestyle SA Festival àti Old Mutual Comedy Encounters." Ó ti ṣe atọkun fun àwọn ètò bíi "Our Perfect Wedding, Red Cake àti WTFTumi." Òun ni ó kọ ìwé " And Then Mama Said".  Ní ọdún 2012, ó gbà àmì ẹ̀yẹ "Entertainer of the Year" láti ọ̀dọ "Speaker of Note Award". Ní ọdún 2013, ó gba àmì ẹ̀yẹ Excellence in Comedy láti ọ̀dọ Mboko Women in Arts Award. Ní ọdún 2016, ó gbà àmì ẹ̀yẹ aláwádà tó dara jù lọ láti ọ̀dọ YOU Spectacular Awards. Tumi jẹ́ ìyàwó fún Mpho Osie-Tuty, wọn sì ti bí ọmọ mẹ́ta.
Uche Elendu
Uche Elendu(ti a bi ni Ọjọ Kẹrinla, Oṣu Keje, Odun 1986) jẹ oṣere ara ilu Naijiria ati akorin. ati otajaA ṣe apejuwe rẹ gẹgẹbi ọkan ninu awọn oju ti o ṣe deede julọ ni ile-iṣẹ fiimu ti Naijiria lati akọkọ ti o wa ni ọdun 2001 titi di ọdun 2010 nigbati o gba isinmi lati ile-iṣẹ ere idaraya ti Naijiria. Gẹgẹbi Iwe iroyin Vanguard Elendu ti ṣe ifihan ninu fiimu ti o ju igba ti orilẹ-ede Naijiria..
Elendu ni a bi ni Ipinle Abia eyiti o wa ni agbegbe ila-oorun guusu ila oorun ti Naijiria, ti o bori pupọ nipasẹ awọn eniyan Igbo ti Naijiria. Elendu ni ọmọ akọkọ ti awọn obi rẹ bi ati pe o ni awọn arakunrin aburo mẹta ti gbogbo wọn jẹ akọ. Baba rẹ jẹ oṣiṣẹ ilu ti o ti fẹyìntì ati oniṣowo lakoko ti iya rẹ jẹ olukọ. Elendu ti tẹwe pẹlu B.Sc. oye ni "Awọn ibatan Kariaye" lati Yunifasiti ti Ipinle Imo.
Elendu darapọ mọ ile-iṣẹ fiimu ti Naijiria ti a mọ ni Nollywood ni ọdun 2001. Arabinrin yi bẹrẹ iṣẹ oṣere rẹ nipa ifihan ninu fiimu ti akole rẹ ni “Fear of the Unknown” Elendu ṣe isinmi pipẹ lati ṣiṣe nitori igbeyawo ati iṣe yii bajẹ ti iyo kuro ati idaduro rẹ ọmọ bi ohun oṣere. Ni ọdun 2015 o ni ifipamo ipa oludari ninu fiimu ti akole rẹ jẹ “Ada Mbano.” Fiimu yii ni ayase ”which” tun tan iṣẹ oṣere rẹ ”.”
Elendu, botilẹjẹpe o ti kọ iyawo re silẹ bayi, O ṣe igbeyawo ni Oṣu Kini ọdun 2012 ni ilu ti Owerri, Ipinle Imo si Walter Ogochukwu Igweanyimba ati pe awon mejeji ni omo meji papo awon mejeji je obinrin. Elendu ti ni ipa ninu ọpọlọpọ awọn ijamba ọkọ ayọkẹlẹ eyiti ọkan ninu iru bẹẹ fi i silẹ mọ.
Elendu ti sọ ni gbangba nipa ipo iṣoogun ti a pe ni endometriosis, aisan ti o ti ni ayẹwo pẹlu.
Omowumi Dada
Ọmọ́wùmí Dàda jẹ́ òṣèré ọmọ Nàìjíríà, tí ó gbajúmọ̀ jùlọ fún ipa rẹ̀ gẹ́gẹ́ bi "Folákẹ́" nínu eré tẹlifíṣọ̀nù ti M-Net kan, "Jemeji". Ó tún jẹ́ ọ̀kan lára àwọn tó kópa nínu fíìmù èdè Yorùbá kan, "Somewhere in the Dark" ní ọdún 2017, èyítí ó gba àmì ẹ̀yẹ ti "fíìmù abínibí tí ó dára jùlọ" níbi ayẹyẹ AMVCA Awards ti ọdún 2017, fíìmù náà sì ṣokùn fa yíyàn rẹ̀ fún ti "amúgbálẹ́gbẹ̀ẹ́ òṣèré tí ó dára jùlọ (ẹ̀ka ède Yorùbá)" níbi ayẹyẹ "Best of Nollywood" Awards ní ọdún 2017 bákan náà. A bí Dàda ní Ìpínlẹ́ Èkó, níbi tí ó ti lọ sí Ìfàkọ̀ International Nursery and Primary School fún ètò ẹ̀kọ́ alákọ́bẹ̀rẹ̀ rẹ̀. Ní àkókò náà, ó darapọ̀ mọ́ Ẹ̀gbẹ́ "Àṣà" ilẹ̀ "Yorùbá". Ó tẹ̀síwájú láti lọ sí Ilé-ìwé Command Day Secondary School, tó wà ní ìlu Oshòdì, fún ètò-ẹ̀kọ́ girama rẹ̀ sááju kí ó tó lọ kẹ́ẹ̀kọ́ Creative Arts ní ilé-ìwé gíga University of Lagos.
Dáda bẹ̀rẹ̀ iṣẹ́ òṣèrè rẹ̀ pẹ̀lú ṣíṣe àwọn ipa kékeré ní àwọn eré ìpele ní àkókò ìgbà tí ó wà ní Ilé-ẹ̀kọ́ gíga. Àkọ́kọ́ ipa gbòógì tí ó ṣe lóri ìpele wáyé nínu eré "Moremi Ajasoro", èyítí Fẹ́mi Òké ṣe olùdarí rẹ̀. Ní ọdún 2013, ó bẹ̀rẹ̀ iṣẹ́ fíìmù rẹ̀ pẹ̀lú ipa kan nínu fíìmù "Òyà" pẹ̀lú àjọsepọ̀ òṣèré Túnjí Sotimirin, lẹ́hìn náà ló tẹ̀síwájú láti ṣe ìfihàn nínu àwọn fíìmù míràn tó fi mọ́ fíìmù tí Kúnlé Afoláyan darí, "Omugwo" ní àjosepọ̀ pẹ̀lú Patience Ozokwor àti Ayọ̀ Adésànyà.
Dàda ti ṣe ìfihàn nínu ọ̀pọ̀lọpọ̀ eré tẹlifíṣọ̀nù, tó fi mọ́ àwọn eré EbonylifeTv bi "Married to the Game", "Best Friends" "àti Dere", eré tí n ṣe ìbádọ́gba “Cinderella“ ti Disney ní ilẹ̀ Áfíríkà. Ó tún kópa nínu eré tẹlifíṣọ̀nù Mnet tí àkọ́lé r̀ jẹ́ "Jemeji", ó sì ti ní àwọn ipa nínu "Tinsel", "So Wrong so Wright", "Needles Eyes", "Bella’s Place" àti àwọn míràn.
Julius Agwu
Julius Agwu (bí ni Oṣù kejè, Oṣù Igbe, ọdún 1973)jẹ́ apanilẹ́ẹ̀rín, òṣèré, olórin àti atọ́kùn. Òun ni aláṣẹ àti olùdarí iléeṣẹ́ Reellaif Limited, Music and Movie Production Company. Ó tún jẹ́ olùdámọ̀ràn lórí amúlùúdùn àti sọ̀rọ̀sọ̀rọ̀ ajẹmọ́-ìṣípayá. Òun ni olótùú àwọn eré bíi adárìínpani Crack ya Cribs, Laff 4 Christ's Sake àti Festival of Love.i.
Ìlú Port-Harcourt ní Ìpínlẹ̀ Rivers ni wọ́n bi sí. Àwọn òbí rẹ̀ ni Olóyè Augustine Amadi Agwu àti Arábìnrin Mary aya Agwu. Òun ni ọmọ karùn-ún nínú àwọn mẹ́fà. Ìlú Port-Harcourt tí ó dàgbà sí ni ó ti bẹ̀rẹ̀ Ó bẹ̀rẹ̀ eré ṣíṣe lórí ìtàgé. Ó ti ṣe ọ̀pọ̀lọpọ̀ eré orí Tẹlifíṣàn àti àwọn eré bíi Torn (2013), A Long Night (2014) àti After Count (2011).
Julius Agwu bẹ̀rẹ̀ ẹ̀kọ́ ní Iléẹ̀kọ́ Alákọ̀bẹ́ẹ̀rẹ̀ tí Ìpínlẹ̀ (Elementary State School) tí ó di Iléẹ̀kọ́ Alákọ̀bẹ́ẹ̀rẹ̀ UBE ni Choba, Port-Harcourt, Ìpínlẹ̀ Rivers níbi tí ó ti gba Ìwé-ẹri Iléẹ̀kọ́ Alákọ̀bẹ́ẹ̀rẹ̀. Lẹ́yìn ti ó parí ẹ̀kọ́ àkọ́bẹ̀rẹ̀ ó tẹ̀síwájú sí Iléẹ̀kọ́ Sẹ́kọ́ndírì ti Ìjọba ni Borokiri, Port-Harcourt, Ìpínlẹ̀ Rivers, Nàìjíríà, ó sì padà parí ẹ̀kọ́ sẹ́kọ́ndírì rẹ̀ ni Iléẹ̀kọ́ Gírámà Akpor ni Ozoba, Port Harcourt Ìpínlẹ̀ Rivers níbi tí ó ti gba Ìwé-ẹri ìdánwò àsekàgbá tí Ilé ẹ̀kọ́ Gíga (West African Senior School Certificate). Nígbà tí ó wà ní Iléẹ̀kọ́ Gírámà Akpor ní Ozoba, ó jẹ́ oyè amúlùúdùn àti àárẹ ẹgbẹ́ eré - oníṣẹ́, ẹgbẹ́ ìjíròrò àti àṣà. Nígbà tí ó parí ẹ̀kọ́ sẹ́kọ́ndírì rẹ̀, ó lọ lọ ẹ̀kọ́ Tíátà ní ipele dípúlómà ní Yunifásítì Port-Harcourt tí ó sì gbajúmọ̀ eré ṣíṣe, ó tẹ̀síwájú nínú ẹ̀kọ́ eré - dídarí nílé ẹ̀kọ́ kanáà
Jemima Osunde
Jemima Osunde tí wọ́n bí ní ọgbọ̀njọ́ oṣù Kẹrin ọdún 1996. jẹ́ òṣèré orí-ìtàgé , model àti olóòtú ètò lórí ẹ̀rọ amóhù-máwòrán Ọmo orílẹ̀-èdè Nàìjíríà. Ó di ìlú-mòọ́ká lẹ́yìn tí í ó kópa gẹ́gẹ́ bí ẹ̀dá-ìtàn "Jemima" nínú eré àtìgbà-dégbà onípele ti "Shuga".Wọ́n yan Osunde fún amì-ẹ̀yẹ ti Best Actress in a Leading Role àyẹyẹ 15th Africa Movie Academy Awards ẹlẹ́kẹẹ̀ẹ́dógún irú rẹ̀ tí yóò wáyé fún ipa rẹ̀ tí ó kó nínú eré "The Delivery Boy" (2018).
Wọ́n bí Osunde sí ìlú Edo, ó kẹ́kọ̀ọ́ nípa physiotherapy ní ilé-ẹ̀kọ́ Yunifásitì Ìpínlẹ̀ Èkó.Ó kópa nínú eré "Jungle Jewel" lẹ́yìn tí àbúrò bàbá rẹ̀ gbàá níyànjú láti máa lọ ṣeré ìtàgé.
Ó kópa bí ẹ̀dá-ìtàn "Laila" nínú eré àtìgbà-dégbà onípele ti "MTV Shuga".Ó pa ìkópa tì nínú eré yí nígbà tí wọ́n gbé eré náà lọ sí orílẹ̀-èdè South Africa, àmọ́ ó tún bá wọn kópa padà nígba tí eré náà padà sí orílẹ̀-èdè Nàìjíríà. Ní ọdún 2018, ó kópa nínú eré "Rumour Has it" pẹ̀lú òṣèré mìíràn bíi: Linda Ejiofor lórí NdaniTV's .
Osunde tún báwọn kópa nínú ìpele keje lórí MTV Shuga lásìkò ìsémólé COVID-9 ..
Ní ọdún 2019, Osund jáde ẹ̀kọ́ nílé ẹ̀kọ́ Yunifásitì Èkó nínú ìmọ̀ physiotherapy.
Jennifer Eliogu
""' 'Jennifer Eliogu' '(ti a bi ni Oṣu Kẹrin Ọjọ Ọgbọn, Ọdun 1976) jẹ oṣere ati olorin Ilu Naijiria kan o kun akiyesi fun jije oṣere. Ni ọdun 2016, Eliogu gba ‘‘ Ami Idanimọ Pataki ’’ ni Ami Idanilaraya Ilu Eniyan fun awọn ẹbun rẹ si ile-iṣẹ fiimu ti Naijiria. Eliogu, Ni ọdun 2014 fun ipa rẹ ninu ifiagbara fun awọn obinrin, ni a gbekalẹ ni "Eye Fun Ifaṣeyege" ni Apejọ Alakoso Awọn Obirin Afirika ti o waye ni Orilẹde ti ilu Amẹrika
Eliogu wa lati Idemili ni Ipinle Anambra, agbegbe ila-oorun guusu ila oorun ti Naijiria ṣugbọn o dagba ni Ipinle Eko, eyiti o jẹ guusu iwọ-oorun Naijiria. Eliogu gba ami-oye diploma lati Yunifasiti ti Jos o si gba oye B.Sc. Lati Yunifasiti ti Ipinle Eko.
Eliogu ni 1997 ṣe agbejade ni ifowosi sinu ile-iṣẹ fiimu ti Naijiria pẹlu fiimu ti akole rẹ ni "House On Fire". Eliogu jade ni ṣoki ni ile-iṣẹ fiimu ti Naijiria o si lọ sinu orin ni amọja ni ọdun 2012 o si ṣe agbejade iṣẹ orin akọkọ rẹ ti akole rẹ ni “Ifunanya” eyiti a yan fun ẹbun ni ọdun kanna fun Fidio R&B ti o dara julọ ni “Ami-Eye Fidio Orin Naijiria (NMVA)".
=== Iṣẹ iṣe ===
Ise igbese orin Eliogu ti akole rẹ jẹ "Ifunanya" ni a yan fun "Fidio R&B ti o dara julọ" ni "Ami-Eye Fidio Orin Naijiria(NMVA)"
Eliogu ti se igbeyawo o si ni ọmọ meji.
Stella Damasus
Stella Damasus (tí a bí ní Oṣù Kẹẹ̀rin Ọjọ́ 24, Ọdún 1978) jẹ́ òṣèré àti akọrin ọmọ orílẹ̀-èdè Nàìjíríà. Ó ti rí yíyàn fún "Òṣèré tí ó dára jùlọ ní Ipa Aṣáájú" níbi ayẹyẹ "Africa Movie Academy Awards" ní ọdún 2009. Ó gba àmì ẹ̀ye fún ti òṣèré tó dára jùlọ níbi ayẹyẹ "Nigeria Entertainment Awards" ní ọdún 2007. Bákan náà, ní ọdún 2012 ó tún gba àmì ẹ̀yẹ fún òṣèré tí ó dára jùlọ fún ti fíìmù "Two Brides" àti "A Baby" níbi ayẹyẹ "Golden Icons Academy Awards" ní ìlú Houston, Texas .
Stella Damasus ni a bí ní Ìlú Benin, Ìpínlẹ̀ Edó ní Nàìjíríà. Ó ní àwọn tẹ̀gbọ́ntàbúrò obìnrin mẹ́rin. Ó dàgbà ní Ìlú Benin níbití ó ti parí ọ̀pọ̀lọpọ̀ ètò-ẹ̀kọ́ alákọ́bẹ̀rẹ̀ rẹ̀. Ní ọmọ ọdún 13, Stella kó lọ sí Asaba ní Ìpínlẹ̀ Dẹ́ltà pẹ̀lú ẹbí rẹ̀ níbití ó ti parí ẹ̀kọ́ mẹ́wa rẹ̀.
Damasus bẹ̀rẹ̀ iṣẹ́ rẹ̀ gẹ́gẹ́ bi akọrin ní ìlú Èkó níbi tí ó ti n ṣe akọrin ní ilé ìṣiṣẹ́ Klink Studios tí ó jẹ́ ti Kingsley Ogoro. Níbẹ̀ ló ti dá sámúsámú gẹ́gẹ́ bi akọrin kí ó tó wá tẹ̀síwájú láti ṣe àwọn orin fún àwọn ìpólówó ọjà lóri rédíò áti tẹlifíṣọ̀nù ní ìlú Nàìjíríà ní àkókò náà.
Damasus jẹ́ akẹ́ẹ̀kọ́-gboyè níbi ìmọ̀ eré ìtàgé láti Yunifásitì ti Èkó. Ó kọ́kọ́ farahàn nínu fíìmù "Abused" ní ọdún 1992. Ṣùgbọ́n ó bẹ̀rẹ̀ sí ní gbajúmọ̀ lẹ́hìn kíkópa nínu ẹ̀kejì fíìmù rẹ̀, "Breaking Point" láti ọwọ́ Emem Isong tí Francis Agu sì ṣe olùdarí rẹ̀. Fíìmù náà mú kí ìràwọ̀ rẹ̀ tàn ká gbogbo Nàìjíríà. Ní ọdún 2006, ó rí yíyàn fún àmì ẹ̀yẹ “òṣèrè tí ó dára jùlọ ní ipa Aṣáájú” níbi ayẹyẹ African Movie Academy Awards fún iṣẹ́ rẹ̀ nínu fíìmù "Behind closed doors". Ó tún rí yíyàn fún àmì ẹ̀yẹ “òṣèrè tí ó dára jùlọ ní ipa Aṣáájú” níbi ayẹyẹ African Movie Academy Awards bákan náà nípasẹ̀ kíkópa nínu fíìmù "Widow" ní ọdún 2008, àti ní ọdún 2009 nípasẹ̀ fíìmù "State of the Heart". Ó ti ṣàfihàn ní àwọn fíìmù tó lé ní Àádọ́rin, ó sì ti jẹ́ olùdásílẹ̀ àjọ ti "I2radio" àti atọ́kùn ètò méjì kan tí n ṣe "undiluted with stella damasus" àti "when women praise."
Odunlade Adekola
Odunlade Adekola (ti a bi ni Ọjọ Okanleọgbọn Oṣù Kejìlá 1978) is a Naijiria Osere, Akorin, oluṣe fiimu ati oludari. Won bi ni Abeokuta o si dagba ni Abeokuta, Ipinle Ogun, ṣugbọn Omo-Ilu Otun Ekiti ni Ipinle Ekiti ni. O gbaye-gbale pẹlu ipo adari rẹ ninu fiimu 2003 ti Ishola Durojaye, "Asiri Gomina Wa", o si ti ṣiṣẹ ni ọpọ awọn fiimu Nollywood lati igba naa. Oun ni oludasile ati Alakoso ti Odunlade Adekola Film Production (OAFP). O ti fe iyawo ti oruko re hun je Ruth Adekola
Odunlade Adekola ni a bi ni ọjọ Okanleọgbọn Oṣu kejila ọdun 1978 ni Abeokuta, olu-ilu ti Ipinle Ogun, guusu iwọ-oorun Nigeria. Oun ni, sibẹsibẹ, ọmọ abinibi ti Otun Ekiti, Ipinle Ekiti O lọ si Ile-iwe Alakọbẹrẹ ti St John ati Ile-ẹkọ giga ti St. Peter's College ni Abeokuta, ti o gba Iwadii Ijẹrisi Ile-iwe ti Ile Afirika ṣaaju ki o to lọ si Moshood Abiola Polytechnic, nibiti o ti gba iwe-ẹri diploma kan. O tẹsiwaju si ẹkọ rẹ siwaju ati ni Oṣu Karun ọdun 2018, o gba oye kan ni Bachelor ti Iṣowo isakoso ni Yunifasiti ti Eko.
Adekola bẹrẹ iṣẹ ni ọdun 1996, ọdun kanna ti o darapọ mọ Ẹgbẹ ti Naijiria Ere-Ori Itage awọn oṣiṣẹ. O ti ṣe irawọ ninu, ṣe akọwe, ṣe agbekalẹ ati itọsọna ọpọlọpọ awọn fiimu Naijiria ni awọn ọdun.
Samke Makhoba
Samkelisiwe "Samke" Makhoba (tí a bí ní ọjọ́ kẹẹ̀dọ́gbọ̀n ọdún 1989) jẹ́ òṣèré Gusu Afirika tí ó kópa nínú eré Shuga èyí tí MTV gbé kalẹ̀.
Wọ́n bí Makhoba sí ìlú Umlazi ní ọdún 1989. Ó kọ́kọ́ yàn láti kọ́ ẹ̀kọ́ ìmọ̀ "Science" ní Ilé- ẹ̀kọ́ gíga ti University of Western Cape ṣùgbọ́n ó yípadà láti kẹ́kọ̀ọ́ Fiimu & Tẹlifísíọ̀nù ní Ilé- ẹ̀kọ́ gíga ti University of Witwatersrand
Caroline Danjuma
Caroline Danjuma, tí a mọ̀ tẹ́lẹ̀ bi Caroline Ekanem, jẹ́ òṣèré ọmọ Nàìjíríà kan. Ó ṣe ìṣàfihàn àkọ́kọ́ rẹ̀ lóju amóhù-máwòran ní ọdún 2004, níbi tí ó ti kópa nínu àwọn gbajúmọ̀ fíìmù kan láti ọwọ́ Chico Ejiro. Lẹ́hìn fífi iṣẹ́ fíìmù sílẹ̀ fún ìgbà díẹ̀, ó ṣe ìpadàbọ̀ ní ọdún 2016, tí ó sì kópa nínu eré afìfẹ́hàn aṣaragágá kan ta pe àkọ́lé rẹ̀ ní "Stalker", èyí tí ó ṣe pé òun náà ló ṣe àgb́ejáde rẹ̀.
Caroline ni a bí sí ọwọ́ bàbá tí n ṣe ọmọ orílẹ̀-èdè Skọ́tílàndì àti ìyá rẹ̀ tí n ṣe ọmọ orílẹ̀-èdè Nàìjíríà. Òun ni àkọ́kọ́ àwọn ọmọ mẹ́ta ti òbí rẹ̀. Ó kẹ́ẹ̀kọ́ ìṣàkóso ààbò àyíká, ẹ̀kọ́ ìmọ̀ ayé àti ṣ́iṣètò agbègbè ní Ilé-ẹ̀kọ́ gíga ti Calabar. Ó tún gba ìwé-ẹ̀rí àṣeyọrí nínu ìmọ̀ ìhùwàsí ààjọ láti "Edinburgh Business School" ní ọdún 2016.
Nípasẹ̀ Rita Dominic, Chico Ejiro ṣe àfihaǹ Danjuma níbi fíìmù 2004 kan "Deadly Care". Lẹ́hìn náà ló kópa nínu àwọn fíìmù aláṣeyọrí míràn tó fi mọ́ "Deadly Kiss" (2004), "Missing Angel" (2004), "The Captor" (2006), "Foreign Affairs", "Real Love", "The Twist", "A Second Time" àti "The Beast and the Angel". Fíìmù titun rẹ̀ tí ó ṣẹ̀ṣẹ̀ gbé jáde ni "Stalker", tó n sàfihàn Jim Iyke àti Nse Ikpe Etim.Ní Oṣù Kẹẹ̀jọ Ọdún 2017, ààjọ Pan-African kan dá Danjuma lọ́lá fún àwọn ètò àgbàwí rẹ̀ tí ó dá lóri mímú ìlọsíwájú bá àwọn ọ̀dọ́ Nàìjíríà.
Danjuma di ẹni tí kìí kópa mọ́ lóòrèkóòrè nínu eré Nollywood lẹ́hìn ìgbéyàwó rẹ̀ pẹ̀lu Musa Danjuma, àbúrò Theophilus Danjuma ní ọdún 2007. Àwọn tọkọtaya náà ní àwọn ọmọkùnrin méjì àti ọmọbìnrin kan. Wọ́n pínyà ní ọdún 2016.
Bótilẹ̀jẹ́pé ọ̀pọ̀lọpọ̀ àwọn àtẹ̀jáde n tọ́ka sí ọdún bíbí rẹ̀ láti jẹ́ ọ̀kan láàrin 1980 tàbí 1981, Danjuma ti sọ láìmọye ìgbà pé 26 Oṣù Kẹẹ̀fà, Ọdún 1987 ni ọjọ́ ìbí òun.
Awa Traoré
Awa Traoré (Èdè Lárúbáwá : أوا تراوري), jẹ́ òṣèré fíímù àti onkọ̀wé ní ìlú Ḿalì.
Traoré bẹ̀rẹ̀ eré síse rẹ̀ pẹ̀lú fíímù "L'enfant noir" ní ọdún1995. Lẹ́hìnńà ó ṣiṣẹ́ bí ọdẹ ní fíímù ránpẹ́ tí àkọ́lé rẹ̀ jẹ́ "Denko" èyí tí Mohamed Camara se adarí rẹ̀ ní ọdún 1993. Fíímù náà gba ìyìn pàtàkì àti àmì ẹ̀yẹ "Grand Prix" níbi ayẹyẹ Clermont-Ferrand International Short Film Festival, ó tún gba ẹ̀bùn fún fíímù ránpẹ́ tí ó dára jùlọ níbi ayẹyẹ Friborg International Film Festival àti àmì ẹ̀yẹ Golden Danzante níbi ayẹyẹ Huesca Film Festival.
Michelle Dede
Michelle Dede jẹ́ atọ́kùn ètò orí tẹlifíṣọ̀nù Nàìjíríà àti òṣèré. Ó ṣe àjọgbéjáde fíìmù tí àkọ́lé rẹ̀ jẹ́ "Flower Girl", ó sì tún kópa nínu eré tẹlifíṣọ̀nù alátìgbà-dègbà kan, "Desperate" "Housewives Africa" àti fíìmù aṣaragágá tí ọduń 2017, "What Lies Within."
A bí Dede ní orílẹ̀-èdè Jẹ́mánì. Ó dàgbà ní ìdílé olókìkí. Bàba rẹ̀ ni Brownson Dede, aṣojú orílẹ̀-èdè Nàìjíríà kan si orílẹ̀-èdè Ethiopia. Ó ní ètò ẹ̀kọ́ alákọ̀ọ́bẹ̀rẹ̀ rẹ̀ ní Ìlú Brasil, ó sì parí ẹ̀kọ́ girama àti ẹ̀kọ́ gíga rẹ̀ ní Australia àti Ethiopia. Lẹ́hìn náà, ó tẹ̀síwájú sí Ìlú Gẹ̀ẹ́sì láti kẹ́ẹ̀kọ́ Fashion Design áti Marketing ní Ilé-ẹ̀kọ́ gíga American College ní Ìlú Lọ́ndọ̀nù, UK. Ó tún ní oyè-ẹ̀kọ́ gíga nínu ìmọ̀ ìbáraẹnisọ̀rọ̀ láti Ilé-ẹ̀kọ́ yìí kan náà.
Iṣẹ́ òṣèré rẹ̀ bẹ̀rẹ̀ lẹ́hìn tí ó wá fún ìsinmi kan ní Nàìjíríà. Nígbà náà ló di ẹni tó ní ànfààní láti máa ṣiṣẹ́ lágbo eré ìdárayá. Ní ọdún 2006, ó jẹ́ alájọṣe pẹ̀lú Olisa Adibua fún ti àkọ́kọ́ ìkéde ti "Big Brother Nigeria", eré tẹlifíṣọ̀nù Nàìjíríà kan tí ó dá lóri eré Big Brother. Lẹ́hìn náà, ó ṣe àjọgbéjáde fíìmù "Flower Girl" ti ọdún 2013 ṣááju kí ó tó tẹ̀síwájú láti kó ipa Tari Gambadia nínu fíìmù "Desperate Housewives Africa." Ó tọ́ka sí Oprah Winfrey gẹ́gẹ́ bi àwòkọ́se rẹ̀ fún iṣẹ́ olùgbàlejò lóri ètò tẹlifíṣọ̀nù Ní ọdún 2017, Dede kópa nínu fíìmù aṣaragágá kan tí àkọ́lé rẹ̀ jẹ́ "What Lies Within" pẹ̀lú àjọṣepọ̀ Paul Utomi, Kiki Omeili àti Tọ́pẹ́ Tedela. Ní ọdún 2018, ó tún kópa nínu eré "Moms at War".Dede jẹ́ ẹ̀jẹ̀ apanilẹ́ẹ̀rín Najite Dede. Ó sì n ṣe aṣojú ìpolówó ojà fún ilé-iṣẹ́ kan tó rí sí ǹkan amúsẹwà, Emmaus Beauty.
Ini Dima-Okojie
Ini Dima-Okojie jẹ́ òṣèré ọmọ orílẹ̀-èdè Nàìjíríà.
A bí Dima-Okojie ní 24, Oṣù Kẹẹ̀fà, Ọdún 1990 sínu ìdílé eléyàn mẹ́rin. Ini Dima-Okojie ni àbígbẹ̀yìn. Ini wá láti ilé àwọn ọ̀jọ̀gbọ́n. Dókítà Ìṣògún ni bàbá rẹ̀ tí ìyá rẹ̀ sì jẹ́ Olùtọ́jú-òwò. Wọ́n jẹ́ onígbàgbọ́ Kátólìkì tọkàntọkàn.
Nígbà tí Ini n dàgbà, Ini súnmọ́ ìya rẹ̀ gaan ó sì fẹ́ láti dàbi rẹ̀. Ó fẹ́ràn láti máa wo ìya rẹ̀ nígbà tí ó bá n múra láti lọ ìdi iṣẹ́ rẹ̀. Gbogbo bí ìya rẹ̀ ti máa n múra maá n dùn mọ́ Ini. Nítorínà, ó bẹ̀rẹ̀ sí ní fẹ́ràn oge ṣíṣe àti ìmúra bótilẹ̀jẹ́pé ó jẹ́ onítìjú èyàn, Ini bẹ̀rẹ̀ sí ní ní ìgboyà tó bá di toge ṣíṣe
Ní ìdà kejì, arábìnrin ẹ̀gbọ́n rẹ̀ jẹ́ ọ̀dọ́mọdé oníràwọ̀ tí ó tí kópa nínu eré “"Mr. Jack’s Dog"” eré kan tí ó gbajúmọ̀ ní ìbẹ̀rẹ̀ àwọn ọdún 1990. Eré náà fún Ini ní ànfàní láti káàkiri àgbáyé ní ìbẹ̀rẹ̀ ayé rẹ̀. Ní àkókò kan, ó lọ sí Istanbú, ní ìlu Tọ́kì níbi tí wọ́n ti ń ṣe ìyàwòrán ijó Tọ́kì kan fún eré náà. Wọ́n fi lọ Ini láti ṣe ipa kan nínu eré ṣùgbọ́n ó kọ̀ láti ṣé nítorí ìtìjú rẹ̀.
Fún ìgbà pípẹ́, Ini n gbé nínu ọkàn rẹ̀. Yóó maa wo ìfihàn àwọn àmì ẹ̀yẹ tí yóó sì ma wùú bi pé kí ó wà níbè.
Ini lọ sí Ilé-ẹ̀kọ́ Air Force Comprehensive Secondary School ní ìlú Ìbàdàn Nàìjíríà. Lẹ́hìn èyí, ó tẹ̀síwájú sí Ilé-ẹ̀kọ́ gíga Covenant University ní Nàìjíríà bákan náà
Lẹ́hìn ìparí ẹ̀kọ́ àti àgúnbánirọ̀ rẹ̀, ó ríṣẹ́ sí ilé-iṣẹ́ ìtọ́jú òwò.
Àlàdé Arómirẹ́
Muyideen Agboọlá Àlàdé Arómirẹ́ tí gbogbo ènìyàn tún mọ̀ sí Àlàdé Arómirẹ́ tí wọ́n bí ní Ìpínlẹ̀ Èkó ní ọjọ́ Kẹtàlá oṣù Kẹjọ ọdún 1963 jẹ́ gbajú-gbajà òṣèré ìtàgé, agbéré-jáde, àti ònkọ̀tàn ọmọ orílẹ̀-èdè Nàìjíríà.
Àlàdé lọ sí ilé-ẹ̀kọ́ alákọ̀ọ́bẹ̀rẹ̀ ti Ansar-ud-Deen tí ó wà ní Alakoso ní Ìpínlẹ̀ Èkó, tí ó sì lọ sí ilé-ẹ̀kọ́ girama ti Ansar-ud-Deen College, ní Ìlú Ìsọlọ̀ ní Ìpínlẹ̀ Èkó kan náà. Ó tún kọ́ ẹ̀kọ́ nípa eré oníṣẹ́ ní School of Arts rí ó wà ní Apapa.
Gẹ́gẹ́ bí òṣèré, ó ti rí gbogbo rògbàdìyàn àti akitiyan tí ó wà nínú lílo ìlànà "atabloid" tí àwọn àgbà òṣèré bíi:  Moses Ọláìyá Adéjùmọ̀, Olóyè Hubert Ògúndé ń lò láti gbé eré jáde tí ó sì ń ná wọn lówó gegere kí eré náà ó tó jáde síta fún àwọn ènìyàn. Ó dá ṣíṣe yíya eré sinimá àgbéléwò àkókọ́ sílẹ̀ tí ó pe àkọọ́lé rẹ̀ ní "Ẹkùn" ní ọdún 1989.
Iretiola Doyle
Ìrètíọlá Doyle (tí orúkọ ìbí jẹ́ Ìrètíọlá Olúṣọlá Àyìnkẹ́ ) jẹ́ òṣèré ọmọ orílẹ̀-èdè Nàìjíríà. A bí Doyle ní ọjọ́ 3 Oṣù Karùn-ún Ọdún 1967 ní Ìpínlẹ̀ Òndó ṣùgbọ́n ó lo àwọn ìgbà èwe rẹ̀ pẹ̀lú ẹbí rẹ̀ ní Boston, orílẹ̀-èdè Amẹ́ríkà. Lẹ́hìn tí ó padà sí Nàìjíríà, ó lọ sí Ilé-ẹ̀kọ́ Christ's School ní Adó Èkìtì ó sì parí ilé-ìwé gíga Yunifásitì ti Jos pẹ̀lú oyè ní Eré Tíátà.
Fún ìgbà tó ti lé ní ogún ọdún ní ìdi iṣẹ́ eré ìdárayá ti Nàìjíríà, Ìrètíọlá ti ní lórúkọ rẹ̀, àwọn iṣẹ́ lọ́lọ́kan-ò-jọ̀kan láti orí ìpele dé tẹlifíṣọ̀nù àti fíìmù.
Ìrètíọlá Doyle jẹ́ ònkọ̀wé, òṣèré, olùgbéréjáde àti atọ́kùn ètò. Ó ṣe àgbéjáde àti àgbékalẹ̀ ètò kan tí ó dá lóri oge ṣíṣe àti ọ̀rọ̀ ìgbésí ayé tí àkọ́lé rẹ̀ jẹ́ "Oge With Iretiola" fún ọdún mẹ́wàá, ó sì tún ṣe atọ́kùn ọ̀pọ̀lọpọ̀ àwọn ètò tẹlifíṣọ̀nù bíi "Morning Ride" pẹ̀lu "Today" lóri ìkànnì STV àti "Nimasa This Week" lóri ìkànnì Channels TV . Ó jẹ́ ònkọ̀wé, ó sì ti kọ ọ̀pọ̀lọpọ̀ àwọn eré.
Ó ti rí yíyàn lẹ́ẹ̀kan rí fún ẹ̀ka ti òṣèré tí ó dára jùlọ níbi ayẹyẹ Reel Awards ní ọdún 1998 fún ipa rẹ̀ nínu fíìmù "All About Eré" àti lẹ́ẹ̀mejì fún ẹ̀ka ti òṣèré amúgbálẹ́gbẹ̀ẹ́ tí ó dára jùlọ níbi ayẹyẹ AMAA Awards ní ọdún 2007 àti 2009 fún àwọn ipa rẹ̀ nínu "Sitanda" àti "Across The Niger". Wọ́n sì tún ti kéde rẹ̀ rí gẹ́gẹ́ bi òṣèré tí ó dára jùlọ ní ipa asíwájú níbi ayẹyẹ GIAMA Awards tí ó wáyé ní ìlú Houston Texas ní ọdún 2013, àti gẹ́gẹ́ bi òṣèré tí ó dára jùlọ ní ipa asíwájú níbi ayẹyẹ Nollywood Movie Awards ti ọdún 2014 fún ipa rẹ̀ ti Ovo, nínu eré aṣaragágá "Torn". Iṣé yìí tún fun lánfàní yíyàn fún àmì ẹ̀yẹòṣèré amúgbálẹ́gbẹ̀ẹ́ tí ó dára jùlọ ní ọdún 2015 níbi "African Magic Viewers' Choice Awards". Wọ́n tún yàán fún àmì ẹ̀yẹ míràn ní ọdún 2016 fún ipa asíwájú tí ó kó gẹ́gẹ́ bi Dr. Elizabeth nínu fíìmù Ebony Life aláṣeyọrí kan ti ọdún 2015 tí àkọ́lé rẹ̀ jẹ́ FIFTY.
Amanda Ebeye
Amanda Mike-Ebeye (tí a bí ní 30 Oṣù Kẹẹ̀rin ọdún 1986) jẹ́ òṣèré ọmọ orílẹ̀-èdè Nàìjíríà àti afẹwàṣiṣẹ́. Ó gbajúmọ̀ fún àwọn ipa rẹ̀ nínu eré "Clinic Matters" àti "Super Story".
Ó ṣe ìṣàfihàn àkọ́kọ́ rẹ̀ nínu fíìmù níbi eré "Weeping Tiger" (2008).
Nínu ìfọ̀rọ̀wánilẹ́nuwò kan ti 2013 èyí tí "Information Nigeria" ṣe àkọsílẹ̀ rẹ̀, Ebeye fi hàn pé òun le ṣe eré oníhòhò fún owó tí ó tó ọ̀kẹ́ dọ́là lọ́nà àádọ́ta.
Ebeye jẹ́ ẹ̀yà Agbor ti Ìpínlẹ̀ Dẹ́ltà. Ó jẹ́ àkẹ́ẹ̀kọ́-gboyè ní ilé-ìwé gíga Benson Idahosa nínu ìmọ̀ òṣèlú Káríayè. Ní ọdún 2016, ó bí ọmọkùnrin kan ní Ìlú Kánádà.
Ìwé ìròyìn kan ("The Authority") fí hàn pé Ebeye sọ nínu ìfìwéránṣẹ́ Instagram rẹ̀ kan wípé òun kò lérò pé òún ní ìrètí láti bímọ níbẹ̀rẹ̀, ṣùgbọ́n láti ìgbà tí òún ti bí ọmọkùnrin rẹ̀ òún dúpẹ́ fún Ọlọ́run tó fi ọmọ náà taá lórẹ. Ní ọdún 2016, ìyá Ebeye ṣe ìgbeyàwó lẹ́ẹ̀kan si.
Uche Ogbodo
Uche Ogbodo (tí a bí ní Oṣù Kaàrún Ọjọ́ 17, Ọdún 1986) jẹ́ òṣèré fíìmù àti olùgbéréjáde ọmọ orílẹ̀-èdè Nàìjíríà.
A bí Ogbodo ní Ìpínlẹ̀ Enúgu. Ìrìn-àjò Ogbodo sí Nollywood bẹ̀rẹ̀ lẹ́hìn ìpinnu bàbá rẹ̀ láti forúkọ rẹ̀ sílẹ̀ pẹ̀lú ẹgbẹ́ "Actors Guild of Nigeria" ní Ìpínlẹ̀ Enúgu. Láti ìgbà eré àkọ́kọ́ rẹ̀ ní ọdún 2006, ó ti ṣe bẹ́ẹ̀ kópa nínu ọ̀pọ̀lọpọ̀ àwọn fíìmù lẹ́hìn náà.
Bolaji Ogunmola
Bọ́lájí Ògúnmọ́lá jẹ́ òṣèré ọmọ orílẹ̀-èdè Nàìjíríà.
Ògúnmọ́lá ní ètò ẹ̀kọ́ alákọ̀ọ́bẹ̀rẹ̀ ní Philomena Nursery and Primary School, Èbúté Métta, ṣááju kí ó tó lọ sí ìlú Ìbàdàn fún ètò ẹ̀kọ́ mẹ́wàá rẹ̀. Ó kẹ́ẹ̀kọ́ Ìṣàkóso Ìṣòwò ní National Open University of Nigeria. Ògúnmọ́lá tún jẹ́ àkẹ́ẹ̀kọ́-gboyè ní ilé-ẹ̀kọ́ Yunifásitì ti Ìlorin. Ó kọ́ ẹ̀kọ́ eré ìtàgé ṣíṣe gẹ́gẹ́ bi akọ́ṣẹ́mọṣẹ́ ní Royal Arts Academy. Nígbà kan tí ó n sọ̀rọ̀ fún ilé-iṣẹ́ oníròyìn Vanguard lóri níní ẹni tí òun pẹ̀lu rẹ̀ dì jọ n ṣe wọléwọ̀de, Ògúnmọ́lá ṣàlàyé wípé, òun kò ní bẹ́ẹ̀ òun kò wá. Ó wípé ọ̀nà àti ṣiṣẹ́ owó ni òun gbájúmọ́. Ó tún ṣàlàyé pé owó jẹ́ èròjà pàtàkì nínu èyíkèyí wọléwọ̀de tó yanrí. Nínu ìfọ̀rọ̀wánilẹ́nuwò kan ti ọdún 2016, ó sọ di mímọ̀ wípé bótilẹ̀jẹ́pé òún ní ìfẹ́ sí àwọn ọkùnrin tí ó bá mọ́ láwọ̀, òun kò fọwọ́sí bíbóra.
Ògúnmọ́lá jẹ́ olùkópa níbi ètò ìfihàn "Next Movie Star" ti ọdún 2013. Ipa rẹ̀ nínu eré "Okon goes to School" jẹ́ ìtọ́kasí gẹ́gẹ́ bi fíìmù àkọ́kọ́ tí ó ti hàn.
Fún ipa rẹ̀ nínu "Sobi's Mystic", ó wọ àtòkọ Newsguru.com bi ọ̀kan nínu àwọn máàrún òṣèré Nollywood tí yóó gòkè àgbà lọ́jọwájú. Nínu ìfọ̀rọ̀wánilẹ́nuwò pẹ̀lú "The Punch", ó ṣe àpèjúwe ipa méjì rẹ̀ tí ó kó nínu fíìmù náà gẹ́gẹ́ bi Aida/Mystic bi ìpèníjà tí ó ga jùlọ nínu iṣẹ́ rẹ̀. Ó tún ṣe ìkéde Bíọ́dún Stephen, Mo Ábúdù àti Oprah Winfrey gẹ́gẹ́bi àwọn àwòkọ́ṣe rẹ̀ nídi ṣíṣe fíìmù.
Ó ní àwọn yíyàn méjì níbi ayẹyẹ City People Movie Awards ti ọdún 2018.